**KÚPNA ZMLUVA č. 01/ZUŠ/2021**

uzatvorená podľa § 409 a nasl. zákona č. 513/1991 Zb., Obchodného zákonníka v znení neskorších predpisov (ďalej aj len „zmluva“)

medzi zmluvnými stranami (ďalej len „zmluvné strany“):

**Kupujúci:**

Názov: **Základná umelecká škola**

Sídlo: Mierová 81, 066 01 Humenné

Zastúpený: PaedDr. Daniela Polovková, riaditeľka školy

Zodpovedná osoba za

kupujúceho: PaedDr. Daniela Polovková

e-mail: zus@zushumenne.sk

IČO: 36158941

DIČ: 2021354060

Bankové spojenie: Tatra banka, a.s.

Číslo účtu: SK30 1100 0000 0026 2206 6716

(ďalej len „**kupujúci**“)

**a**

**Predávajúci:**

Názov:

Sídlo:

Štatutárny zástupca:

IČO:

DIČ:

IČ DPH:

Bankové spojenie:

Číslo účtu:

**Článok I.**

**Úvodné ustanovenia**

1. Zmluvné strany uzatvárajú túto zmluvu ako výsledok verejného obstarávania v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o VO“) na základe výsledku verejného obstarávania na predmet zákazky **„IKT zariadenie pre výchovno-vzdelávací proces ZUŠ*“.***
2. Predmet zmluvy bude financovaný z prostriedkov verejného obstarávateľa.

**Článok II.**

**Predmet zmluvy**

* 1. Predmetom tejto kúpnej zmluvy je záväzok predávajúceho dodaťpredmet kúpy (ďalej len „tovar“) na miesto určené kupujúcim v požadovanom množstve jednotlivých položiek bližšie špecifikovaných v prílohe č. 1 (Návrh na plnenie kritérií) tejto zmluvy a previesť na kupujúceho vlastnícke práva k tomuto tovaru, záväzok kupujúceho zaplatiť za dodanie tovaru cenu podľa čl. III. tejto zmluvy, úprava vzájomných práv a povinností zmluvných strán s tým súvisiacich, ako aj ďalších skutočností vyplývajúcich z tejto zmluvy.
	2. Predávajúci sa zaväzuje dodať kupujúcemu tovar v druhoch a počtoch uvedených v prílohe č. 1 tejto zmluvy, ktorá je neoddeliteľnou súčasťou tejto zmluvy.
	3. Dodávkou tovaru sa na účely tejto zmluvy rozumie doprava, vyloženie a následné odovzdanie a prevzatie tovaru zodpovednou osobou kupujúceho uvedenou v záhlaví tejto zmluvy (ďalej len „zodpovedná osoba“).

**Článok III.**

**Cena a platobné podmienky**

1. Cena za tovar je stanovená v súlade s ustanoveniami zákona č. 18/1996 Z. z. o cenách v znení neskorších predpisov. Podrobná cenová kalkulácia dodávaného tovaru je uvedená v prílohe č. 1 tejto zmluvy. Zmluvné strany sa dohodli, že súčasťou ceny za tovar sú všetky náklady, ktoré predávajúcemu v súvislosti s plnením záväzku vzniknú, vrátane nákladov na dopravu.
2. Právo na zaplatenie ceny vzniká predávajúcemu riadnym splnením jeho záväzku dohodnutým spôsobom v mieste a termíne dodania v súlade čl. IV tejto zmluvy.
3. Celková cena za predmet zmluvy je

Cena bez DPH

DPH 20%

**Cena spolu:**

1. Po riadnom odovzdaní a prevzatí tovaru predávajúci vystaví kupujúcemu najneskôr do 10 dní odo dňa prevzatia predmetu zmluvy faktúru a odošle ju na adresu základná umelecká škola, Mierová 81, 066 01 Humenné v troch vyhotoveniach. Faktúra musí obsahovať všetky náležitosti v súlade so zákonom č. 222/2004 Z. z. o dani z pridanej hodnoty v znení neskorších predpisov. K faktúre je predávajúci povinný priložiť Návrh na plnenie kritérií s podrobnou cenovou kalkuláciou dodaného tovaru ( príloha č.1) . Na dodanie tovaru kupujúci neposkytuje preddavok ani zálohovú platbu. Platba bude realizovaná formou bezhotovostného platobného styku na základe daňového dokladu vystaveného predávajúcim, splatnosť ktorého je do 21 (dvadsaťjeden) dní odo dňa jeho preukázateľného doručenia. Kupujúci je oprávnený vrátiť bez zaplatenia faktúru, ktorá je nesprávna, alebo neúplná, a to do dátumu jej splatnosti. Nová lehota splatnosti začína plynúť odo dňa doručenia opravenej faktúry.
2. Za účelom predchádzania akýchkoľvek pochybností zmluvné strany vyhlasujú, že v cene podľa bodu 3 tohto článku zmluvy je zarátaná aj cena za dopravu do miesta dodania a vyloženie na mieste/v priestoroch Základnej umeleckej školy.

**Článok IV.**

**Miesto a spôsob dodania, dodacia lehota a dodacie podmienky**

* 1. Miesto dodania: **Základná umelecká škola, Mierová 81, 06601 Humenné**

* 1. Predávajúci sa zaväzuje dodať tovar v termíne najneskôr **do 20.09.2021.**  Ak predávajúci

 nedodá tovar do konca vyššie uvedenej dodacej lehoty, dostane sa do omeškania

 s plnením zmluvy.

* 1. Termín dodania tovaru a zástupcu predávajúceho, ktorý dodá tovar v jeho mene, je predávajúci povinný oznámiť e-mailom zodpovednej osobe kupujúceho najmenej 3 pracovné dni vopred. Zodpovedná osoba je oprávnená vykonať v mieste plnenia kontrolu úplnosti dodávaného tovaru a tovar následne prevziať.
	2. Odovzdanie a prevzatie tovaru v mieste dodania bude potvrdené na preberacom protokole. Na preberacom protokole bude uvedený tovar, množstvo, jednotková cena zaokrúhlená na 2 desatinné miesta a celková cena bez DPH aj s DPH, ktorá bude tiež zaokrúhlená na 2 desatinné miesta. Preberací protokol podpíše zástupca predávajúceho podľa bodu 3. tohto článku zmluvy a zodpovedná osoba kupujúceho.

**Článok V.**

**Kvalita tovaru a reklamácie**

1. Predávajúci je povinný dodať tovar v kvalite, druhu a množstve podľa prílohy č. 1 tejto zmluvy. Tovar musí spĺňať všetky požadované parametre objednávateľa podľa a spĺňať všetky príslušné technické normy a právne normy platného právneho poriadku Slovenskej republiky.
2. Predávajúci zodpovedá za vady, ktoré má tovar pri prevzatí kupujúcim a za vady, ktoré sa vyskytnú po prevzatí tovaru počas záručnej doby.
3. Predávajúci sa zaväzuje, že dodaný tovar, ktorý je predmetom plnenia, je nový, doteraz nepoužívaný a zodpovedá požadovanej kvalite.
4. Predávajúci poskytuje kupujúcemu záruku za akosť predmetu plnenia. Tovar bude po záručnú dobu spôsobilý na použitie na obvyklý účel a zachová si obvyklé vlastnosti. Predávajúci poskytuje kupujúcemu záruku na dodaný tovar v trvaní 36 mesiacov. Záručná doba začína plynúť dňom prevzatia tovaru kupujúcim podľa tejto zmluvy.
5. Kupujúci je povinný reklamáciu písomne oznámiť predávajúcemu na adresu jeho sídla, uvedeného v záhlaví tejto zmluvy bez zbytočného odkladu po zistení vád, najneskôr do uplynutia dohodnutej záručnej doby. Predávajúci potvrdí kupujúcemu doručenie reklamácie. V prípade uplatnenia reklamácie zo strany kupujúceho záručná doba na tovar sa preruší a pokračuje po odstránení vady predávajúcim, pričom v prípade vymeneného tovaru alebo jeho časti začína znova plynúť nová záručná doba na vymenený tovar alebo vymenenú časť tovaru dňom prevzatia a odovzdania vymeneného tovaru alebo jeho časti bez vád.

 Oznámenie o reklamácii musí obsahovať:

* číslo zmluvy, podľa ktorej bol tovar dodaný,
* názov a označenie reklamovaného tovaru,
* popis vady.
1. Nároky kupujúceho z vád budú uplatňované v súlade s ustanovením § 436 a nasl. Obchodného zákonníka v znení neskorších predpisov.

**Článok VI.**

**Nadobudnutie vlastníckeho práva**

1. Kupujúci nadobudne vlastnícke právo k tovaru dňom jeho prevzatia a podpisom preberacieho protokolu.

**Článok VII.**

**Zmluvné pokuty a úrok z omeškania**

* 1. V prípade, že predávajúci nedodrží lehotu pre dodanie tovaru dohodnutú v tejto zmluve, môže si kupujúci uplatniť zmluvnú pokutu vo výške 0,05% z ceny tovaru za každý aj začatý deň omeškania. Základom pre výpočet zmluvnej pokuty sú ceny s DPH. V prípade, ak omeškanie predávajúceho trvá dlhšie ako 15 dní, považuje sa to za podstatné porušenie zmluvy s možnosťou kupujúceho od tejto zmluvy odstúpiť. Pre vylúčenie pochybností sa má za to, že omeškanie predávajúceho o viac ako 15 dní sa považuje za podstatné porušenie, pri ktorom kupujúci nemá záujem na splnení záväzku po uplynutí tejto doby.
	2. V prípade omeškania kupujúceho s úhradou faktúry má predávajúci nárok na úrok z omeškania vo výške podľa § 369a Obchodného zákonníka v znení neskorších predpisov z neuhradenej sumy za každý deň omeškania. Základom pre výpočet sú ceny s DPH.
	3. Pre vylúčenie pochybností sa má za to, že uplatnením nároku na úhradu zmluvnej pokuty alebo úroku z omeškania nie je dotknutý nárok na náhradu škody. Nároky na úhradu zmluvných sankcií si oprávnená strana uplatní u druhej zmluvnej strany písomným podaním doručeným na adresu druhej zmluvnej strany uvedenej v záhlaví tejto zmluvy. Súčasťou podania je faktúra na nárokovanú sumu.
	4. Povinná zmluvná strana môže nárok rozporovať v lehote splatnosti sankčnej faktúry a vrátiť faktúru na dopracovanie alebo prepracovanie.

**Článok VIII.**

**Odstúpenie od zmluvy**

* 1. Od tejto zmluvy môže zmluvná strana odstúpiť, ak dôjde k podstatnému porušeniu zmluvných povinností druhou stranou. Odstúpenie od zmluvy musí byť druhej zmluvnej strane oznámené písomne, inak je neplatné. V odstúpení musí byť uvedený dôvod, pre ktorý zmluvná strana od zmluvy odstupuje. Podstatným porušením zmluvy sa na účely tohto bodu zmluvy rozumie, ak nie je inde v texte tejto zmluvy uvedené najmä:
1. porušenie povinností predávajúceho podľa čl. II. bod 2 tejto zmluvy,
2. porušenie povinností predávajúceho podľa čl. IV. bod 2 tejto zmluvy,
3. porušenie povinností predávajúceho podľa čl. V. bod 1, 3 alebo 4 tejto zmluvy,
4. porušenie povinností kupujúceho podľa čl. III. bod 5 tejto zmluvy.
	1. Odstúpenie je účinné dňom, kedy bolo oznámenie o odstúpení doručené druhej zmluvnej strane.

**Článok IX.**

**Subdodávatelia**

* 1. Predávajúci je oprávnený plniť predmet zmluvy prostredníctvom subdodávateľov za nasledovných podmienok:

1.1. Predávajúci je povinný zabezpečiť a financovať všetky subdodávateľské služby a dodávky a nesie za ne záruku v plnom rozsahu. Predávajúci zodpovedá za odbornú starostlivosť pri výbere subdodávateľa, ako aj za výsledok činnosti vykonanej na základe zmluvy o subdodávke.

1.2. Každý subdodávateľ, ktorý má povinnosť zapisovať sa do registra partnerov verejného sektora, musí byť v ňom zapísaný v zmysle § 11 zákona o VO.

1.3. Ak došlo k výmazu subdodávateľa z registra partnerov verejného sektora, je predávajúci povinný túto skutočnosť oznámiť kupujúcemu a zároveň nahradiť takéhoto subdodávateľa subdodávateľom, ktorý bude spĺňať podmienky podľa § 32 ods. 1 zákona o VO a ak má povinnosť zapisovať sa do registra partnerov verejného sektora, musí byť v ňom zapísaný v zmysle § 11 zákona o VO.

1.4. Každý subdodávateľ musí byť schopný realizovať príslušnú časť predmetu zákazky v rovnakej kvalite ako predávajúci.

1.5. Kupujúci má právo odmietnuť podiel na realizácii plnenia predmetu zmluvy subdodávateľom, ak nie sú splnené podmienky uvedené v bodoch 1.2. – 1.5. tohto článku zmluvy.

**Článok X.**

**Záverečné ustanovenia**

* 1. Zmluva môže byť zmenená len písomnými dodatkami v súlade so zákonom o VO podpísanými oprávnenými zástupcami zmluvných strán.
	2. Pokiaľ v zmluve nie je dohodnuté inak, platia pre zmluvný vzťah ňou založený, príslušné ustanovenia Obchodného zákonníka v znení neskorších predpisov.
	3. Písomnosti týkajúce sa zmluvy sa zasielajú na adresu sídla, alebo inú adresu adresáta, uvedenú v záhlaví tejto zmluvy, resp. na inú adresu, ktorú zmluvná strana následne preukázateľne oznámi druhej zmluvnej strane. Písomnosti, s výnimkou odstúpenia od zmluvy, sa považujú za doručené tretí pracovný deň po dni odoslania na poštovú prepravu, alebo v deň odoslania e-mailovej správy, a to v oboch prípadoch aj vtedy, ak sa adresát o písomnosti nedozvedel.
	4. Všetky body tejto zmluvy je potrebné vykladať vo vzájomnej súvislosti. Zmluvné strany súhlasia s tým, že prípadné organizačné zmeny na strane kupujúceho nie sú zmenami podliehajúcimi súhlasu zmluvných strán, nevyžaduje sa ani ich oznámenie druhej zmluvnej strane a nebudú predmetom dodatku k zmluve. Takúto zmenu je však kupujúci povinný oznámiť bezodkladne predávajúcemu na jeho e-mailovú adresu.
	5. Zmluva je vyhotovená v 4 *(štyroch)* vyhotoveniach, pričom každé vyhotovenie zmluvy zmluvné strany prehlasujú za rovnopis, z ktorých po podpise 3 (tri) rovnopisy prináležia kupujúcemu a 1 (jeden) rovnopis predávajúcemu.
	6. Zmluva nadobúda platnosť dňom podpisu zmluvy oprávnenými zástupcami zmluvných strán a účinnosť dňom nasledujúcim po dni jej zverejnenia v súlade s § 47a zákona č. 40/1964 Zb. Občianskeho zákonníka v znení neskorších predpisov.
	7. Táto zmluva sa povinne zverejňuje v súlade so zákonom č. 211/2000 Z. z. o slobodnom prístupe k informáciám v znení neskorších predpisov.
	8. Zmluvné strany vyhlasujú, že si text zmluvy dôsledne prečítali, jej obsahu a právnym účinkom z nej vyplývajúcich porozumeli, ich zmluvné prejavy sú dostatočne slobodné, jasné, určité a zrozumiteľné, nepodpísali zmluvu v núdzi ani za nápadne nevýhodných podmienok, podpisujúce osoby sú oprávnené k podpisu zmluvy a na znak súhlasu ju podpísali.

**Prílohy:**

Príloha č. 1 Návrh na plnenie kritérií

V Humennom, dňa ........................

Za kupujúceho: Za predávajúceho:

........................................................... ...........................................................

 PaedDr. Daniela Polovková oprávnený zástupca predávajúceho

 riaditeľka školy